แบงก์ประเทศศรีลังกา ดูงานธอส. ศึกษาระบบการปล่อยกู้บ้าน
ธอส. ให้การต้อนรับผู้บริหาร PEOPLE'S BANK ประเทศศรีลังกา ดูงานศึกษาระบบการปล่อยกู้บ้าน
2 เม.ย. 2565

นายฉัตรชัย ศิริไล กรรมการผู้จัดการธนาคารอาคารสงเคราะห์(ธอส.) พร้อมด้วยคณะผู้บริหารระดับสูง ของธนาคาร ให้การต้อนรับคณะผู้บริหารจาก PEOPLE'S BANK ประเทศศรีลังกา นำโดย Mr.Arachchinge Anura Dissanayake Head of Infrastructure &amp; Operations ในโอกาสเข้าเยี่ยมชมและศึกษาดูงานธนาคารอาคารสงเคราะห์ ในเรื่องความสำเร็จของการพัฒนาระบบปฏิบัติการหลักของธนาคาร GHB System : Success Storyซึ่งธนาคารพัฒนาระบบดังกล่าวได้แล้วเสร็จตามกำหนดและให้บริการลูกค้าได้อย่างต่อเนื่องตั้งแต่ปี 2562 จนถึงปัจจุบัน รองรับการยกระดับบริการดิจิทัลด้วยเทคโนโลยีใหม่เพื่อให้ตรงกับความต้องการของลูกค้า สอดคล้องกับวิถีชีวิตใหม่ (New Normal) พร้อมกับเยี่ยมชมสถานที่ให้บริการสำคัญของธนาคารภายในพื้นที่สำนักงานใหญ่ ได้แก่ Virtual Branch, Banking Hall, ศูนย์บริการสินเชื่อนครหลวง และโถงนิติกรรม ฝ่ายพิธีการสินเชื่อทั้งนี้ การศึกษาดูงานดังกล่าวจัดขึ้น ณ ห้องวิมานเมฆ ชั้น 3 อาคาร 2 ธนาคารอาคารสงเคราะห์ สำนักงานใหญ่